6 चए प्हँन्हाँग्धों याहवेहजी च के लइ, धै मिश्रर्बै खेदोमैं ताँन् सिइ, इस्राएलीमैंल बिस्याँ खेदो घ्रि या आसि। 7 फारोइ चजरे ङ्ह्योबर म्हिमैं कुलमा इस्राएलीमैंल खेदोमैं घ्रि या सिब चमैंइ आम्रों। छान् तलेया फारोए सैं सारो तरिसि चइ म्हिमैं ह्याल् आपिं।
10 छबिमा चमैं कोदार्बै मेब्रो किंसि फारोए ओंसों रासि मोशाइ च मेब्रो मुउँइ टाँमिंइ, धै म्हिमैं नेरो खेदोमैंए ज्युर पोरमैं त्होंखइ।✡ 9:10 दर्शन १६ः२ 11 जादु लब्मैं पोरइ लमा मोशाए उँइँर राल् आखाँ। तलेबिस्याँ जादु लब्मैंए ज्युर नेरो मिश्रीमैं ताँनए ज्युर पोर खल। 12 दिलेया याहवेहजी फारोए सैं सारो लमिंइ, धै याहवेहजी मोशाने बिब् धोंले मोशा नेरो हारूनए ताँ चइ आथे।
20 धै फारोए के लब्मैं न्होंरि याहवेहजी बिबै ताँने ङ्हिंब्मैंइ ह्रों-ह्रोंसए केब्छैंमैं नेरो खेदोमैं धिं न्होंर झोंइ। 21 दिलेया याहवेहजी बिबै ताँने आङ्हिंब्मैंइ ह्रों-ह्रोंसए केब्छैंमैं नेरो खेदोमैं बैरुन् टिल् पिंइ।
22 झाइले याहवेहजी मोशाने बिइ, "क्हिए यो मुउँइ स्योंन्, धै मिश्र तिगोंन् तिस्यु युसि मिश्रर्बै म्हि, खेदो, म्रोंर म्लोबै ताँन् सैमैं तिस्युइ ह्रारिगे।" 23 झाइले मोशाइ ह्रोंसए प्हरे मुउँइ स्योंमा याहवेहजी मु ङ्हेल् लवासि पृथ्बीर काम्लि-तिम्लि रासि मिश्रर ङ्हिंन ङ्हाँबै तिस्यु कुल्मिंइ। 24 तिस्यु युसि काम्लि-तिम्लि राइ। छाबै तिस्यु मिश्र ह्युलर ओंसों खोंयोंइ आयुल!✡ 9:24 दर्शन ८ः७; १६ः२१ 25 ताँन् मिश्ररर्बै बैरु मुँबै म्हि नेरो खेदो तिस्युइ प्रुइ। तिस्युइ म्रोंर म्लोबै सैमैं नेरो सिंधुँमैं तोइ आचैन् लवाइ। 26 दिलेया इस्राएलीमैं मत्त्रे टिबै गोशेन ह्युलर तिस्यु आयु।
31 नाँ त्होंबै जौ नेरो सारबै सनपाटर तिस्युइ प्रुवाल। 32 दिलेया गहुँ बिस्याँ तिस्युइ आप्रु तलेबिस्याँ गहुँल नाँमैं आत्होंल।
33 झाइले मोशा फारो ङाँइले त्होंसि सहर बैरु ह्यासि याहवेह ङाँइ ह्रोंसए यो स्योंमा मु ङ्हेब नेरो तिस्यु युब टियाइ, धै नाँ या टियाइ। 34 दिलेया फारोइ नाँ तिस्यु नेरो मु ङ्हेब टियाब् म्रोंसि फारो नेरो चए के लब्मैंइ सैं सारो लसि धबै पाप लइ। 35 छले फारोए सैं सारो तइ, झाइले याहवेहजी मोशाने बिब् धोंलेन् चइ इस्राएलीमैं ह्याल् आपिं।
